ගුරු හා විදුහල්පති සංගම් 42 ක් ආරම්භ කර ඇති ඔන්ලයින් ඉගැන්වීම් වලින් ඉවත් වීමේ වෘත්තීය ක්‍රියාමාර්ගය හේතුවෙන් මේ වනවිට දිවයින පුරා පාසල් සිසු දරුවන් අපහසුතාවයට පත්ව සිටිනවා.ඔන්ලයින් ඉගැන්වීම් වලින් ඉවත් වීමේ වෘත්තීය ක්‍රියාමාර්ගය අද ක්‍රියාත්මක වුණේ සිව්වන දිනටයි.පසුගියදා බත්තරමුල්ල ප්‍රදේශයේ පැවති විරෝධතාවයේදී අත්අඩංගුවට ගෙන අධිකරණයට ඉදිරිපත් කිරීමෙන් පසු ඇප මත මුදාහැරුණු සිය වෘත්තීය සමිති සගයන් නිරෝධායනයට රැගෙන යාමට විරෝධය පළ කරමින් ගුරුවරුන් සහ විදුහල්පතිවරුන් පසුගිය 12 වනදා මෙම ඔන්ලයින් වර්ජනය ආරම්භ කළා.